Omkring klokken et natten til torsdag fik Nordjyllands Politi en anmeldelse om indbrud i personbiler i Hjallerup. Da en patruljevogn kom til stedet, fandt betjentene en litauer med bilen fuld af tyvekoster fra andre biler. Litauerens medgerningsmand flygtede fra stedet, men blev senere fundet i et legehus. De to litauere havde begået flere indbrud i biler i Hjallerup, og med sig havde de hovedsageligt fået GPS'er og radioer.
To litauere er anholdt, oplyser Nordjyllands Politi.